《送汪以南教授》
元代·方回

未至无毡坐客寒，兴阑自欲早休官。
新下泽车款段马，旧逢掖衣章甫冠。
冷看群飞终可愕，真能勇退岂为难。
人生底是閒居好，心稳神清梦亦安。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。